Document ID: 22007A0503(01)

Reference:
EUR-Lex - 22007A0503(01) - ET
Tähtis õiguslik teade
|
22007A0503(01)
Kokkulepe Euroopa Liidu ja Ameerika Ühendriikide valitsuse vaheline salastatud teavet käsitlev julgeolekuleping
Euroopa Liidu Teataja L 115 , 03/05/2007 Lk 0030 - 0034
TÕLGEKokkulepeEuroopa Liidu ja Ameerika Ühendriikide valitsuse vaheline salastatud teavet käsitlev julgeolekulepingAMEERIKA ÜHENDRIIKIDE VALITSUS, edaspidi "USA valitsus",jaEUROOPA LIIT, edaspidi "EL", edaspidi "lepinguosalised",ARVESTADES, ET nii USA valitsuse kui ka ELi eesmärk on igal viisil tugevdada oma julgeolekut ja tagada oma kodanikele kõrgetasemeline kaitse turvalisusel rajaneval alal,ARVESTADES, ET nii USA valitsus kui ka EL nõustuvad, et julgeolekuga seotud ühist huvi pakkuvates küsimustes tuleks arendada omavahelisi konsultatsioone ja koostööd,ARVESTADES, ET seetõttu on pidevalt vaja vahetada salastatud teavet USA valitsuse ja ELi vahel,TÕDEDES, ET põhjalikud ja tõhusad konsultatsioonid ja koostöö võivad nõuda juurdepääsu USA valitsuse ning ELi salastatud teabele ning samuti salastatud teabe vahetamist USA valitsuse ja ELi vahel,OLLES TEADLIKUD, ET selline juurdepääs salastatud teabele ning selle vahetamine nõuab asjakohaseid julgeolekumeetmeid,ON KOKKU LEPPINUD JÄRGMISES:Artikkel 1Kohaldamisala1. Käesolevat lepingut kohaldatakse salastatud teabe suhtes, mida lepinguosalised teineteisele edastavad või omavahel vahetavad.2. Kumbki lepinguosaline kaitseb teiselt lepinguosaliselt saadud salastatud teavet, eelkõige loata avaldamise eest, käesolevas lepingus sätestatud tingimustel ja kooskõlas kummagi lepinguosalise vastavate õigus- ja haldusnormidega.Artikkel 2Mõisted1. Käesolevas lepingus tähendab "EL" Euroopa Liidu Nõukogu (edaspidi "nõukogu"), peasekretäri/kõrget esindajat ja nõukogu peasekretariaati ning Euroopa Ühenduste Komisjoni (edaspidi "Euroopa Komisjon").2. Käesolevas lepingus tähendab "salastatud teave" käesoleva lepingu kohast teavet ja materjali, i) mille loata avaldamine võib erineval määral kahjustada USA valitsuse või ELi või ühe või mitme liikmesriigi huve; ii) mida tuleb kaitsta loata avaldamise eest USA valitsuse või ELi julgeoleku huvides; ja iii) millel on USA valitsuse või ELi määratud salastatuse kategooria. Teave võib esineda suulisel, visuaalsel, elektroonilisel, magnetilisel või dokumendi kujul või materjalina, sealhulgas tehnoloogia või varustusena.Artikkel 3Salastatuse kategooriad1. Salastatud teave tähistatakse järgmiselt:a) USA valitsuse puhul tähistatakse salastatud teave märkega TOP SECRET, SECRET või CONFIDENTIAL.b) ELi puhul tähistatakse salastatud teave märkega TRÈS SECRET UE/EU TOP SECRET, SECRET UE, CONFIDENTIEL UE või RESTREINT UE.2. Vastavad salastatuse kategooriad on:Euroopa Liidus | Ameerika Ühendriikides |TRÈS SECRET UE/EU TOP SECRET | TOP SECRET |SECRET UE | SECRET |CONFIDENTIEL UE | CONFIDENTIAL |RESTREINT UE | (USA vaste puudub) |3. Ühe lepinguosalise poolt teisele edastatav salastatud teave pitseeritakse, tähistatakse või märgistatakse levitava lepinguosalise nimega. Vastuvõttev lepinguosaline tagab teise lepinguosalise edastatud salastatud teabele kaitse, mis on vähemalt samaväärne salastatud teavet avaldanud lepinguosalise pakutava kaitsega.Artikkel 4Salastatud teabe kaitse1. Kummalgi lepinguosalisel on julgeolekusüsteem ja julgeolekumeetmed, mis põhinevad tema vastavates õigus- ja haldusnormides sätestatud julgeoleku üldpõhimõtetele ja miinimumstandarditele, et tagada salastatud teabe suhtes võrdväärse tasemega kaitse kohaldamine. Kumbki lepinguosaline annab teisele lepinguosalisele vastava taotluse korral teavet oma julgeolekustandardite, -menetluste ja -tavade, sealhulgas koolituse kohta salastatud teabe turvamiseks.2. Vastuvõttev lepinguosaline tagab levitavalt lepinguosaliselt saadud salastatud teabele kaitsetaseme, mis on vähemalt võrdväärne levitava lepinguosalise poolt sellele määratud kaitsetasemega.3. Vastuvõttev lepinguosaline ei kasuta salastatud teavet ega luba selle kasutamist muul eesmärgil, kui see, milleks see edastati, ilma levitava lepinguosalise eelneva kirjaliku nõusolekuta.4. Vastuvõttev lepinguosaline ei levita edasi ega avalikusta salastatud teavet ilma levitava lepinguosalise eelneva kirjaliku nõusolekuta.5. Vastuvõttev lepinguosaline järgib kõiki salastatud teabe edasist levitamist käsitlevaid piiranguid, mida levitav lepinguosaline võib salastatud teabe avalikustamisel määrata.6. Vastuvõttev lepinguosaline tagab, et käesoleva lepingu alusel edastatud või vahetatud salastatud teabe allika õigused, ning samuti intellektuaalomandi õigused, nagu näiteks patendid, autoriõigused või ärisaladused, on nõuetekohaselt kaitstud.7. Ühelegi isikule ei anta juurdepääsuõigust teiselt lepinguosaliselt saadud salastatud teabele üksnes ametiastme, ametisse nimetamise või teabeloa alusel. Salastatud teabele juurdepääsuõigus antakse üksnes isikutele, kelle ametikohustused nõuavad sellist juurdepääsu ja kellele on vajadusel antud nõutav teabeluba vastavalt lepinguosaliste poolt ette nähtud standarditele.8. Vastuvõttev lepinguosaline tagab, et kõiki salastatud teabele juurdepääsuõigust omavaid isikuid on teavitatud nende kohustusest kaitsta kõnealust teavet vastavalt kehtivatele õigus- ja haldusnormidele.Artikkel 5Töötajate teabeload1. Lepinguosalised tagavad, et kõik isikud, kellel on oma ametiülesannete täitmiseks vaja juurdepääsu või kelle ülesannetega võib kaasneda juurdepääs käesoleva lepingu alusel edastatud või vahetatud teabele, mille salastatuse kategooria on CONFIDENTIEL UE või CONFIDENTIAL või sellest kõrgem, peavad enne nimetatud teabele juurdepääsuloa saamist läbima asjakohase julgeolekukontrolli.2. Lepinguosalise otsus isikule salastatud teabele juurdepääsuks teabeloa andmise kohta tehakse kooskõlas nimetatud lepinguosalise julgeolekuhuvidega ja see põhineb kogu olemasoleval teabel, mis näitab, kas isik on vaieldamatult lojaalne, aus ja usaldusväärne.3. Kummagi lepinguosalise teabeluba põhineb nõuetekohasel uurimisel, mis teostatakse piisavalt üksikasjalikult, et tagada lõikes 2 osutatud kriteeriumide täitmine seoses iga isikuga, kellele antakse salastatud teabele juurdepääsuõigus. ELis on kodanike vajaliku julgeolekukontrolli läbiviimise eest vastutavaks pädevaks asutuseks asjaomase isiku koduliikmesriigi julgeolekuasutus.Artikkel 6Valduse üleandmineLevitav lepinguosaline tagab kogu salastatud teabe nõuetekohase kaitsmise kuni teabe valduse üleandmiseni vastuvõtvale lepinguosalisele. Vastuvõttev lepinguosaline tagab kogu salastatud teabe nõuetekohase kaitsmise hetkest, mil vastuvõttev lepinguosaline valdab talle avaldatud teavet.Artikkel 7Lepinguosaliste salastatud teabe hoidmiseks kasutatavate rajatiste ja asutuste julgeolekKooskõlas kehtivate õigus- ja haldusnormidega tagab kumbki lepinguosaline selliste rajatiste ja asutuste julgeoleku, kus hoitakse temale teise lepinguosalise poolt avaldatud salastatud teavet, ning tagab iga sellise rajatise ja asutuse puhul kõikide vajalike meetmete võtmise teabe kontrollimiseks ja kaitsmiseks.Artikkel 8Salastatud teabe levitamine töövõtjatele1. Teiselt lepinguosaliselt saadud salastatud teavet võib edastada töövõtjale või võimalikule töövõtjale levitava lepinguosalise eelneva kirjaliku nõusoleku alusel. Enne teiselt lepinguosaliselt saadud salastatud teabe levitamist või avalikustamist töövõtjale või võimalikule töövõtjale tagab vastuvõttev lepinguosaline, et nimetatud töövõtja või võimalik töövõtja ning töövõtja rajatis on võimelised kaitsma teavet ning neil on nõuetekohane teabeluba.2. Käesolevat artiklit ei kohaldata Euroopa Liidu poolt töölepingu alusel tööle võetud personalile ega Ühendriikide poolt töövõtulepingu alusel tööle võetud töötajatele.Artikkel 9Edastamine1. Salastatud teavet edastatakse lepinguosaliste vahel omavahel kokkulepitud kanalite kaudu.Käesoleva lepingu kohane edastamine toimub järgmiselt:a) ELi puhul saadetakse kogu kirjalik salastatud teave Euroopa Liidu Nõukogu registri juhatajale (Chief Registry Officer). Nõukogu registri juhataja edastab kogu sellise teabe liikmesriikidele ja Euroopa Komisjonile, kui lõikest 3 ei tulene teisiti;b) USA valitsuse puhul saadetakse kogu kirjalik salastatud teave, kui ei ole sätestatud teisiti, läbi Ameerika Ühendriikide Esinduse Euroopa Liidu juures, mis asub järgmisel aadressil:Mission of the United States of America to the European UnionRegistry OfficerRue Zinner 13B-1000 Brussels2. USA valitsuse ja ELi vahel elektrooniliselt edastatav salastatud teave, mille salastatuse kategooria on kuni CONFIDENTIAL/CONFIDENTIEL UE, krüpteeritakse vastavalt levitava lepinguosalise nõuetele, mis on sätestatud julgeolekupoliitika põhimõtetes ja julgeolekueeskirjades. Lepinguosaliste sisevõrkudes toimub salastatud teabe edastamine, salvestamine ja töötlemine vastavalt levitava lepinguosalise nõuetele.3. Erandkorras võib ühe lepinguosalise saadetud salastatud teabe (millele on juurdepääs üksnes kõnealuse lepinguosalise teatavatel pädevatel ametnikel, organitel või teenistustel) funktsionaalsetel põhjustel adresseerida ja teha kättesaadavaks teise lepinguosalise teatavatele ametnikele, organitele või teenistustele, kes on konkreetselt määratud vastuvõtjateks, võttes arvesse nende pädevust ja teadmisvajaduse põhimõtet. ELi puhul edastatakse selline teave nõukogu registri juhataja kaudu, või kui selline teave edastatakse Euroopa Komisjonile, siis Euroopa Komisjoni Julgeolekudirektoraadi registri juhataja kaudu.Artikkel 10Lepinguosaliste rajatiste ja asutuste külastamineVajadusel kinnitavad lepinguosalised vastastikuselt kokkulepitud kanalite kaudu ühe lepinguosalise esindajate teabelube teise lepinguosalise rajatiste ja asutuste külastamiseks.Artikkel 11Vastastikused julgeolekualased külastusedKäesolevas lepingus sätestatud julgeolekunõuete rakendamist võib kontrollida, viies läbi lepinguosaliste julgeolekupersonali vastastikuseid külastusi, eesmärgiga hinnata käesoleva lepingu kohaselt võetud meetmete ja artikli 13 kohaselt loodava tehnilise julgeolekukorra tõhusust sellise salastatud teabe kaitsmisel, mida lepinguosalised teineteisele edastavad või omavahel vahetavad. Seega võivad kummagi lepinguosalise julgeolekuesindajad pärast eelnevat konsulteerimist külastada teist lepinguosalist ja arutada ning jälgida teise lepinguosalise rakendusmenetlusi. Võõrustav lepinguosaline aitab külastaval julgeolekuesindajal määrata kindlaks, kas külastava lepinguosalise poolt edastatud salastatud teave on nõuetekohaselt kaitstud.Artikkel 12Järelevalve1. USA valitsuse puhul teostab käesoleva lepingu rakendamise üle järelevalvet riigisekretär, kaitseminister ja USA riikliku luure direktor.2. ELi puhul teostab käesoleva lepingu rakendamise üle järelevalvet nõukogu peasekretär ja julgeolekuküsimuste eest vastutav komisjoni liige.Artikkel 13Tehniline julgeolekukord1. Käesoleva lepingu rakendamiseks kehtestatakse lõigetes 2–4 määratud kolme asutuse vaheline tehniline julgeolekukord, eesmärgiga sätestada vastastikuse julgeolekukaitse standardid salastatud teabele, mida lepinguosalised käesoleva lepingu kohaselt edastavad või omavahel vahetavad.2. USA välisministeerium, tegutsedes USA valitsuse nimel ja alluvuses, vastutab käesoleva lepingu kohaselt USA valitsusele edastatud või USA valitsusega vahetatud salastatud teabe kaitseks ja turbeks vajaliku lõikes 1 nimetatud tehnilise julgeolekukorra väljatöötamise eest.3. Nõukogu peasekretariaadi julgeolekubüroo, tegutsedes nõukogu nimel ja alluvuses, vastutab nõukogu peasekretäri juhtimisel ja nimel käesoleva lepingu kohaselt nõukogule või nõukogu peasekretariaadile edastatud või nõukogu või nõukogu peasekretariaadiga vahetatud salastatud teabe kaitseks ja turbeks vajaliku lõikes 1 nimetatud tehnilise julgeolekukorra väljatöötamise eest.4. Euroopa Komisjoni Julgeolekudirektoraat, tegutsedes julgeolekuküsimuste eest vastutava komisjoni liikme alluvuses, vastutab käesoleva lepingu kohaselt Euroopa Komisjonile edastatud või Euroopa Komisjoniga vahetatud salastatud teabe kaitseks ja turbeks vajaliku lõikes 1 nimetatud tehnilise julgeolekukorra väljatöötamise eest.5. ELi puhul peab selle korra heaks kiitma nõukogu julgeolekukomitee.Artikkel 14Salastatuse kategooria alandamine ja kaotamine1. Lepinguosalised on nõus, et salastatud teabe salastatuse kategooriat tuleks alandada, kui teave ei vaja enam nii kõrget kaitse taset, ning et salastatud teabe salastatuse kategooria tuleks kaotada, kui teavet ei ole enam vaja kaitsta loata avaldamise eest.2. Levitaval lepinguosalisel on ainupädevus oma salastatud teabe salastatuse kategooria alandamise ja kaotamise üle. Vastuvõttev lepinguosaline ei tohi teiselt lepinguosaliselt saadud salastatud teabe salastatuse kategooriat alandada ega kaotada ilma levitava lepinguosalise eelneva kirjaliku nõusolekuta, vaatamata mis tahes ilmsetele juhistele kõnealuse dokumendi salastatuse kategooria kaotamiseks.Artikkel 15Salastatud teabe kaotus või kahjustumineLevitavat lepinguosalist teavitatakse igast avastatud juhtumist, seoses tema salastatud teabe tõendatud või arvatava kaotamise või kahjustumisega, ning vastuvõttev lepinguosaline algatab asjaolude kindlakstegemiseks uurimise. Uurimise tulemused edastatakse levitavale lepinguosalisele koos teabega juhtumi kordumise vältimiseks võetud meetmete kohta. Artiklis 13 nimetatud asutused võivad kehtestada sellekohased menetlused.Artikkel 16Vaidluste lahendamineKõik käesolevast lepingust tulenevad või sellega seotud erimeelsused lepinguosaliste vahel lahendatakse üksnes lepinguosaliste vaheliste konsultatsioonide teel.Artikkel 17KuludKumbki lepinguosaline kannab oma käesoleva lepingu rakendamisega seotud kulud.Artikkel 18KaitsevõimeEnne salastatud teabe edastamist või vahetamist lepinguosaliste vahel peavad artiklis 12 nimetatud pädevad julgeolekuasutused jõudma lepingule, et vastuvõttev lepinguosaline suudab käesoleva lepingu kohast teavet kaitsta ja turvata kooskõlas artikli 13 kohaselt kehtestatud tehnilise julgeolekukorraga.Artikkel 19Muud lepingudKäesoleva lepinguga ei muudeta lepinguosaliste vahelisi kehtivaid lepinguid ega nende vahel kehtivat korda ega USA valitsuse ja Euroopa Liidu liikmesriikide vahelisi lepinguid. Käesolev leping ei välista lepinguosalistel käesoleva lepingu kohase salastatud teabe edastamist või vahetamist käsitlevate muude lepingute sõlmimist, tingimusel et need ei ole vastuolus käesoleva lepingu kohustustega.Artikkel 20Jõustumine, muutmine ja denonsseerimine1. Käesolev leping jõustub siis, kui viimane lepinguosaline on sellele alla kirjutanud.2. Kumbki lepinguosaline teavitab teist lepinguosalist oma õigus- ja haldusnormide muutustest, mis võivad mõjutada käesolevas lepingus osutatud salastatud teabe kaitset. Sellisel juhul konsulteerivad lepinguosalised omavahel, et vajadusel muuta käesolevat lepingut vastavalt lõikele 3.3. Käesolevat lepingut muudetakse lepinguosaliste vastastikuse kirjaliku lepinguga.4. Kumbki lepinguosaline võib käesoleva lepingu denonsseerida, teatades oma kavatsusest leping denonsseerida teisele lepinguosalisele kirjalikult 90 päeva ette. Olenemata käesoleva lepingu denonsseerimisest jätkatakse kogu käesoleva lepingu kohaselt edastatud salastatud teabe kaitsmist vastavalt käesolevale lepingule. Lepinguosalised konsulteerivad koheselt omavahel sellise salastatud teabe kõrvaldamise osas.SELLE KINNITUSEKS on vastavate ametivõimude täievolilised esindajad käesolevale lepingule alla kirjutanud.Sõlmitud Washingtonis kolmekümnendal aprillil 2007. aastal kahes ingliskeelses eksemplaris.Euroopa Liidu nimel+++++ TIFF +++++Ameerika Ühendriikide valitsuse nimel+++++ TIFF +++++--------------------------------------------------

Summary:
Salastatud teabe julgeolekukorda käsitlevad lepingud
Salastatud teabe julgeolekukorda käsitlevad lepingud
 
KOKKUVÕTE:
ELi ja järgmiste riikide vahel on sõlmitud lepingud salastatud teabe vahetamise ja kaitse julgeolekukorra kohta: Ühendkuningriik, Kanada, Moldova, Gruusia, Albaania, Serbia, Austraalia, Liechtenstein, Venemaa, Iisrael, Ameerika Ühendriigid, Island, Šveits, Ukraina, Põhja-Makedoonia Vabariik, Norra ning Bosnia ja Hertsegoviina Otsused nende lepingute allkirjastamise ja sõlmimise kohta järgmiste riikidega: Ühendkuningriik, Kanada, Moldova, Gruusia, Albaania, Serbia, Austraalia, Liechtenstein, Venemaa, Iisrael, Ameerika Ühendriigid, Island, Šveits, Ukraina, Põhja-Makedoonia Vabariik, Norra ning Bosnia ja Hertsegoviina
MIS ON LEPINGUTE JA OTSUSTE EESMÄRK?
Euroopa Liidu (EL) ja erinevate riikide vaheliste lepingute eesmärk on tugevdada oma kodanike julgeolekut ja ohutust salastatud teabe jagamise kaudu ja mehhanismide kehtestamisega, mis tagavad selle teabe turvalisuse.
Iga lepinguga on seotud selle ELi nimel heakskiitmise otsus.
PÕHIPUNKTID
Osapooled lepivad kokku julgeolekualase koostöö arendamises ja salastatud teabe jagamises. Nad tunnistavad, et tõhus koostöö nõuab juurdepääsu sellele teabele ja et selline andmevahetus vajab asjakohased julgeolekumeetmeid.
Lepingutega nähakse ette õigusraamistik juhuks, kui üks osapool edastab teisele salastatud teavet, kuid need ei kohusta kumbagi osapoolt sellist teavet edastama.
Salastatud teave on selle määratluse kohaselt:mis tahes teave või materjal, mille kaotus või loata avaldamine võib kahjustada mõne osapoole või ühe või mitme ELi riigi huve ning millele on määratud salastatuse kategooria, nagu lepingus on sätestatud.Lepinguid kohaldatakse järgmiste ELi institutsioonide ja asutuste suhtes: Euroopa Ülemkogu, Euroopa Liidu Nõukogu, liidu välisasjade ja julgeolekupoliitika kõrge esindaja, Euroopa välisteenistus ja Euroopa Komisjon.
Salastatud teabe kaitseKumbki osapool peab kaitsma teise osapoole edastatud või temaga vahetatud salastatud teavet tasemel, mis on vähemalt samaväärne kaitsega, mida tagab seda edastav osapool. Kõigil isikutel, kellel on juurdepääs salastatud teabele, peab olema tema lojaalsust ja usaldusväärsust arvesse võttes antud asjakohane juurdepääsuluba. Salastatud teabe kasutamisele, juurdepääsule ja avaldamisele on sätestatud piirangud.Otsus 2013/488/EL (vt kokkuvõte) käsitleb ELi salastatud teabe kaitse julgeolekueeskirju.
Muud punktid
Nende hulka kuuluvad:kohustus osutada vastastikust abi seoses salastatud teabe turvalisuse tagamisega; salastatud teabe jagamise kord; lepingu rakendamise järelevalve eest vastutaja määramine iga osapoole poolt; iga osapoole vastutus salastatud teabe kaotamise või loata avaldamise korral; vaidluste lahendamine; lepingu jõustumine, sealhulgas selle muutmine või lõpetamine.
MIS AJAST LEPINGUID JA OTSUSEID KOHALDATAKSE?
Neid kohaldatakse järgmiselt:
Riik
Otsus
Leping
Ühendkuningriik
29. aprill 2021
1. jaanuar 2021
Kanada
29. mai 2017
Veel ei kohaldata
Moldova
27. märts 2017
Veel ei kohaldata
Gruusia
15. märts 2016
Veel ei kohaldata
Albaania
15. jaanuar 2016
Veel ei kohaldata
Serbia
22. november 2010
Veel ei kohaldata
Austraalia
30. november 2009
Veel ei kohaldata
Liechtenstein
14. juuni 2010
Veel ei kohaldata
Venemaa
17. november 2009
Veel ei kohaldata
Iisrael
16. märts 2009
Veel ei kohaldata
Ameerika Ühendriigid
23. aprill 2007
30. aprill 2007
Island
21. november 2005
1. märts 2007
Šveits
24. juuni 2005
1. juuni 2008
Ukraina
13. juuni 2005
1. veebruar 2007
Põhja-Makedoonia
24. jaanuar 2005
1. august 2005
Norra
26. juuli 2004
1. detsember 2004
Bosnia ja Hertsegoviina
26. juuli 2004
1. mai 2006
TAUST
Lisateave:Euroopa Liidu salastatud teabe kaitse (Euroopa Ülemkogu ja Euroopa Liidu Nõukogu)
PÕHIDOKUMENDID
Nõukogu 29. aprilli 2021. aasta otsus (EL) 2021/689 ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepingu ja Euroopa Liidu ning Suurbritannia ja Põhja-Iiri Ühendkuningriigi vahelise salastatud teabe vahetamise ja kaitse julgeolekukorda käsitleva lepingu liidu nimel sõlmimise kohta (ELT L 149, 30.4.2021, lk 2–9)
Euroopa Liidu ning Suurbritannia ja Põhja-Iiri Ühendkuningriigi vaheline salastatud teabe vahetamise ja kaitse julgeolekukorda käsitlev leping (ELT L 149, 30.4.2021, lk 2540–2548)
Nõukogu 29. mai 2017. aasta otsus (ÜVJP) 2017/2322 Kanada ja Euroopa Liidu vahelise salastatud teabe vahetamise ja kaitse julgeolekukorda käsitleva lepingu allkirjastamise ja sõlmimise kohta (ELT L 333, 15.12.2017, lk 1)
Kanada ja Euroopa Liidu vaheline leping salastatud teabe vahetamise ja kaitse julgeolekukorra kohta (ELT L 333, 15.12.2017, lk 2–7)
Nõukogu 27. märtsi 2017. aasta otsus (ÜVJP) 2017/718 Moldova Vabariigi ja Euroopa Liidu vahelise salastatud teabe vahetamise ja kaitse julgeolekukorda käsitleva lepingu allkirjastamise ja sõlmimise kohta (ELT L 106, 22.4.2017, lk 1–2)
Euroopa Liidu ja Moldova Vabariigi vaheline salastatud teabe vahetamise ja kaitse julgeolekukorda käsitlev leping (ELT L 106, 22.4.2017, lk 3–7)
Lepingu hilisemad muudatused on alusdokumenti lisatud. Käesoleval konsolideeritud versioonil on üksnes dokumenteeriv väärtus.
Nõukogu 15. märtsi 2016. aasta otsus (EL) 2016/1946 Euroopa Liidu ja Gruusia vahelise salastatud teabe vahetamise ja kaitse julgeolekukorda käsitleva lepingu allkirjastamise ja sõlmimise kohta (ELT L 300, 8.11.2016, lk 1–2)
Gruusia ja Euroopa Liidu vaheline salastatud teabe vahetamise ja kaitse julgeolekukorda käsitlev leping (ELT L 300, 8.11.2016, lk 3–7)
Nõukogu 15. jaanuari 2016. aasta otsus (EL) 2016/402 Albaania Vabariigi ministrite nõukogu ja Euroopa Liidu vahelise salastatud teabe vahetamise ja kaitse julgeolekukorda käsitleva lepingu allkirjastamise ja sõlmimise kohta (ELT L 74, 19.3.2016, lk 1–2)
Albaania Vabariigi ministrite nõukogu ja Euroopa Liidu vahelise salastatud teabe vahetamise ja kaitse julgeolekukorda käsitlev leping (ELT L 74, 19.3.2016, lk 3–7)
Nõukogu 22. novembri 2010. aasta otsus 2011/514/ÜVJP Euroopa Liidu ja Serbia Vabariigi vahelise salastatud teabe vahetamise ja kaitse julgeolekukorda käsitleva lepingu allkirjastamise ja sõlmimise kohta (ELT L 216, 23.8.2011, lk 1)
Euroopa Liidu ja Serbia Vabariigi vaheline salastatud teabe vahetamise ja kaitse julgeolekukorda käsitlev leping (ELT L 216, 23.8.2011, lk 2–4)
Nõukogu 30. novembri 2009. aasta otsus 2010/53/ÜVJP salastatud teabe turvalisust käsitleva kokkuleppe sõlmimise kohta Austraalia ja Euroopa Liidu vahel (ELT L 26, 30.1.2010, lk 30)
Austraalia ja Euroopa Liidu vaheline salastatud teabe turvalisust käsitlev kokkulepe (ELT L 26, 30.1.2010, lk 31–35)
Nõukogu 14. juuni 2010. aasta otsus 2010/404/ÜVJP Euroopa Liidu ja Liechtensteini Vürstiriigi vahelise salastatud teabe vahetamise julgeolekukorda käsitleva lepingu allkirjastamise ja sõlmimise kohta (ELT L 187, 21.7.2010, lk 1)
Euroopa Liidu ja Liechtensteini Vürstiriigi vaheline salastatud teabe vahetamise julgeolekukorda käsitlev leping (ELT L 187, 21.7.2010, lk 2–4)
Nõukogu 17. novembri 2009. aasta otsus 2010/348/EÜ Venemaa Föderatsiooni valitsuse ja Euroopa Liidu vahelise salastatud teabe kaitset käsitleva lepingu sõlmimise kohta (ELT L 155, 22.6.2010, lk 56)
Venemaa Föderatsiooni valitsuse ja Euroopa Liidu vaheline salastatud teabe kaitset käsitlev leping (ELT L 155, 22.6.2010, lk 57–60)
Nõukogu 16. märtsi 2009. aasta otsus 2009/558/ÜVJP Euroopa Liidu ja Iisraeli vahelise salastatud teabe vahetamise julgeolekukorda käsitleva lepingu sõlmimise kohta (ELT L 192, 24.7.2009, lk 63)
Euroopa Liidu ja Iisraeli vaheline salastatud teabe vahetamise julgeolekukorda käsitlev leping (ELT L 192, 24.7.2009, lk 64–67)
Nõukogu 23. aprilli 2007. aasta otsus 2007/274/JSK Euroopa Liidu ja Ameerika Ühendriikide valitsuse vahelise salastatud teavet käsitleva julgeolekulepingu sõlmimise kohta (ELT L 115, 3.5.2007, lk 29)
Euroopa Liidu ja Ameerika Ühendriikide valitsuse vaheline salastatud teavet käsitlev julgeolekuleping (ELT L 115, 3.5.2007, lk 30–34)
Nõukogu 21. novembri 2005. aasta otsus 2006/467/ÜVJP salastatud teabe vahetamise julgeolekukorra kokkuleppe sõlmimise kohta Euroopa Liidu ning Islandi Vabariigi vahel (ELT L 184, 6.7.2006, lk 34)
Kokkulepe Islandi Vabariigi ja Euroopa Liidu vahel salastatud teabe vahetamise julgeolekukorra kohta (ELT L 184, 6.7.2006, lk 35–37)
Nõukogu 24. juuni 2005. aasta otsus 2008/568/ÜVJP salastatud teabe vahetamise julgeolekukorra kokkuleppe sõlmimise kohta Euroopa Liidu ja Šveitsi Konföderatsiooni vahel (ELT L 181, 10.7.2008, lk 57)
Kokkulepe Šveitsi Konföderatsiooni ja Euroopa Liidu vahel salastatud teabe vahetamise julgeolekukorra kohta (ELT L 181, 10.7.2008, lk 58–61)
Nõukogu 13. juuni 2005. aasta otsus 2005/481/ÜVJP salastatud teabe vahetamise julgeolekukorra kokkuleppe sõlmimise kohta Euroopa Liidu ja Ukraina vahel (ELT L 172, 5.7.2005, lk 83)
Kokkulepe Ukraina ja Euroopa Liidu vahel salastatud teabe vahetamise julgeolekukorra kohta (ELT L 172, 5.7.2005, lk 84–86)
Nõukogu 24. jaanuari 2005. aasta otsus 2005/296/ÜVJP, JSK Euroopa Liidu ja endise Jugoslaavia Makedoonia Vabariigi vahelise salastatud teabe vahetamise julgeolekukorra kokkuleppe sõlmimise kohta (ELT L 94, 13.4.2005, lk 38)
Endise Jugoslaavia Makedoonia Vabariigi ja Euroopa Liidu vaheline salastatud teabe vahetamise julgeolekukorra kokkulepe (ELT L 94, 13.4.2005, lk 39–44)
Nõukogu 26. juuli 2004. aasta otsus 2004/843/ÜVJP salastatud teabe vahetamise julgeolekukorra kokkuleppe sõlmimise kohta Euroopa Liidu ning Norra Kuningriigi vahel (ELT L 362, 9.12.2004, lk 28)
Kokkulepe Euroopa Liidu ning Norra Kuningriigi vahel salastatud teabe vahetamise julgeolekukorra kohta (ELT L 362, 9.12.2004, lk 29–32)
Nõukogu 26. juuli 2004. aasta otsus 2004/731/EÜ salastatud teabe vahetamise julgeolekukorra kokkuleppe sõlmimise kohta Euroopa Liidu ning Bosnia ja Hertsegoviina vahel (ELT L 324, 27.10.2004, lk 15)
Kokkulepe Bosnia ja Hertsegoviina ning Euroopa Liidu vahel salastatud teabe vahetamise julgeolekukorra kohta (ELT L 324, 27.10.2004, lk 16–19)
SEONDUVAD DOKUMENDID
Nõukogu 23. septembri 2013. aasta otsus 2013/488/EL ELi salastatud teabe kaitseks vajalike julgeolekueeskirjade kohta (ELT L 274, 15.10.2013, lk 1–50)
Vt konsolideeritud versioon.
Viimati muudetud: 10.06.2021